
Ehitise kasutusluba väljastamine

1. Asjaolud ja menetluse käik
Tallinna mnt 19c kaubanduskeskuse omanikult pärast laiendamistööde lõpetamist laekus läbivaatamiseks hoone esimesel ja teisel korrusel asuvate kaupluste- ning kohvikute ruumide ja kolmandal korrusel asuva ilusalongi- ja lastenurga ruumide kasutusloa taotlus koos ehitamise tehnilise dokumentatsiooniga ning makstud riigilõivuga summas 1000 EEK.

Kasutusloa väljastamise menetluse käigus olid ehitise ülevaatuseks kaasatud projekteerija, peatöövõtja, omaniku esindaja, Narva Linnavalitsuse pädevad ametnikud, Ida-Virumaa tööinspektsiooni esindaja ning Maanteeameti liiklusohutuse peaspetsialist, kes kirjutasid alla ehitise ülevaatuse aktile, mille otsuses on tunnistatud, et Tallinna mnt 19c asuva kaupluslaohoone esimese, teise ja kolmanda korruse kaupluste, kohvikute ning ilusalongi- ja lastenurga ruumid vastavad ehituseeskirjadele ja normidele ning keskkonna-, tervise-, tuletõrje-, tarbija- ja töökaitsenõuetele ning kasutusloa väljastamiseks takistusi ei ole. 

Muud pädevad isikud esitasid kirjalikult oma arvamuse ülevaadatud kaubanduskeskuse ruumide kohta:

1. Ida-Eesti Päästekeskus oma teatises nr. 7.3-9.3/61, 12.05.2005. a otsustas, et ülevaatuseks esitatud esimese, teise ning kolmanda korruse ruumidele võib väljastada luba tingimusega, et enne teise etapi ehitustööde lõpetamist täidetakse avastatud puudused, st kõik tuletõkke uksed peavad olema varustatud isesulguritega, hoone evakuatsiooni valgustid peavad olema paigaldatud vastavalt projektile, evakuatsioonikoridoride siseviimistluse kihtide tuletundlikkuse klass viia vastavusse projektlahendusega ning tagada kustutussüsteemi tööd olemasolevas kaubanduskeskuses koos hoone laiendatud osas paigaldatud kustutussüsteemiga; 
2. Ida-Virumaa veterinaarkeskus kohvikute kohta puudusi tuvastanud ei ole; 
3. Elektrikontrollikeskus elektripaigaldise kasutuselevõtule eelneva tehnilise kontrolli aruandes nr. U-AA-080509-04/2 otsustas, et kaubanduskeskuse hoone kaupluste ja kohvikute ruumid ja jaotuskeskused vastavad kehtivatele nõuetele ja need võib kasutusele võtta. Otsus ei laiene kolmandal korrusel asuvale ilusalongile, lastenurgaruumile ning teisel korrusel ruumis nr.202 asuvale kohvikule;
4. Tehnokontrollikeskuse gaasipaigaldise kasutusele eelneva tehnilise kontrolli nr. 404-8-267, 08.05.2008 otsuses on, et gaasitorustik sulgeseade krundipiirist kuni sulgeseadmeni enne tarviteid vastab nõuetele. 

Ehitamise tehnilise dokumentatsiooni ülevaatusel on avastatud, et puuduvad järgmised dokumendid: paigaldatud ventilatsioonisüsteemide passid; elektrikontrollikeskuse tunnistus hoone elektripaigaldise nõuetekohasuse kohta; Tervisekaitsetalituse arvamus ilusalongi ruumide vastavuse kohta; geodeetiline teostusmõõdistus; teljel D*4 asuva lifti sertifikaat; osaliselt ehitamise tehnilised dokumendid hoonet teenindava gaasitrassi kohta.
2.      ÕIGUSLIKUD JÄRELDUSED

2.1. Kohaliku omavalitsuse korralduse seaduse § 30 lõike 1 punkti 2 järgi valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 20. märtsi 2003. a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine". 

2.3. Ehitusseaduse § 33 lõike 1 järgi Kasutusloa väljastab ja tunnistab kehtetuks kohalik omavalitsus.
2.4. Ehitusseaduse § 33 lõike 2 järgi kasutusloa saamiseks tuleb esitada kasutusloa taotlus, ehitusprojekt, mille kohaselt ehitis oli ehitatud, ehitise tehnilised dokumendid ning tasuda riigilõiv. 
2.5. Vastavalt ehitusseaduse § 33 lõike 4 järgi kasutusluba väljastatakse pärast ehitise ülevaatust ja nõuetele vastavaks tunnistamist.
2.6. Ehitusseaduse § 33 lõike 5 järgi ehitise osale võib anda kasutusluba, kui ehitise osa on võimalik kasutada funktsionaalselt ja ohutult.
 
 
3.      OTSUS
3.1. Väljastada Tallinna mnt 19c omanikule laiendatud kaubanduskeskuse hoone esimese ja teise korruse kaupluste ja kohvikute ning kolmandal korruse asuva ilusalongi ja lastemängunurga ruumide kasutusloa.

3.2. Kohustada hoone omanikku esitada kasutusloa väljastajale: 
3.2.1. hoones paigaldatud ventilatsioonisüsteemide passid kuni 20.05.2008;

3.2.2. kolmandal korrusel asuvale ilusalongile, lastenurgaruumile ning teisel korrusel ruumis nr.202 asuvale kohvikule elektrikontrollikeskuse otsus ruumide elektripaigaldise kohta kuni 15.05.2008. a. Laiendatud hoone osale elektripaigaldise nõuetekohasuse tunnistus kuni 15.09.2008;
3.2.3. Tervisekaitsetalituse arvamuse ilusalongi ruumide kohta kuni 15.05.2008. a;
3.2.4. teljel D*4 asuva lifti sertifikaadi, kaldteede ja eskalaatorite vastavusdeklaratsiooni kuni 15.05.2008;
3.2.5. ehitamise kasutuslubade taotlused ning tehnilised dokumendid hoonet teenindava gaasitrassi kohta kuni 21.05.2008;
3.2.6. geodeetiline teostusmõõdistus kuni 01.07.2006;
3.2.7. kasutusloa taotlus ehitatud juurdesõiduteele kuni 01.08.2008.
3.3. Kohustada hoone omanikku: 
3.3.1. kõrvaldada Ida-Eesti Päästekeskuse avastatud puudused kuni 15.05.2008. a; 
3.3.2. tagada kaubanduskeskuse külastajatele ja töötajatele ohutu evakuatsioonivõimaluse ning kustutussüsteemi tööd olemasolevas kaubanduskeskuses koos hoone laiendatud osas paigaldatud kustutussüsteemiga alates 15.05.2008. a.
4.      RAKENDUSSÄTTED
4.1. Korraldus jõustub punktis 1 nimetatud ehitiste omanikele teatavakstegemisest. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest. 

